2)

Artiklile 4 lisatakse järgmised lõiked: „-1a. Liikmesriigid tagavad pakendite tootmise nii, et need ei sisalda kantserogeenseid, mutageenseid või reproduktiivset funktsiooni kahjustavaid aineid või sisesekretsioonisüsteemi kahjustavaid aineid kontsentratsioonis üle 0,01 %. Liikmesriigid tagavad pakendite tootmise nii, et need ei sisalda oksüdantide toimel lagunevaid plastmaterjale. Nimetatud meetmed võetakse hiljemalt … (*5) . [ME 30] „1a. Liikmesriigid võtavad kahe aasta jooksul pärast käesoleva direktiivi jõustumist meetmeid, et pidevalt vähendada õhukeste plastkandekottide tarbimist oma territooriumil vähemalt: — 50 % võrra … (*6) ning — 80 % võrra … (*7) , võrreldes vastava keskmise tarbimisega liidus 2010. aastal . [ME 31] Liikmesriigid võtavad meetmeid, et tagada, et toidu müügiga tegelevad ettevõtjad ei paku tasuta plastkandekotte, välja arvatud väga õhukesi plastkandekotte või neid asendavaid tooteid, nagu on osutatud kuuendas lõigus. Liikmesriigid tagavad, et toidu müügiga tegelevad ettevõtjad küsivad õhukeste plastkandekottide eest tasu, mis on tõhus ja proportsionaalne, selleks et saavutada esimeses lõigus osutatud vähendamiseesmärke. Liikmesriigid tagavad, et toidu müügiga tegelevad ettevõtjad küsivad vähemalt sama kõrget hinda paksemate plastkandekottide eest ning et ettevõtjad ei asenda müügikohas õhukesi plastkandekotte väga õhukeste plastkandekottidega. Liikmesriigid võtavad sellised meetmed hiljemalt … (*8). Liikmesriigid, kes on kehtestanud biojäätmete eraldi kogumise, võivad nõuda, et toidu müügiga tegelevad ettevõtjad vähendaksid biolagunevate ja kompostitavate õhukeste plastkandekottide hinda kuni 50 %. Liikmesriigid ergutavad toiduks mittekasutatavate toodete müügiga tegelevaid ettevõtjaid küsima plastkandekottide eest tasu, mis on tõhus ja proportsionaalne, selleks et saavutada esimeses lõigus osutatud vähendamiseesmärke. [ME 32] Liikmesriigid võtavad meetmeid, et tagada, et väga õhukesed plastkandekotid, mida kasutatakse kuivade, lahtiste ja pakendamata toidukaupade (puu- ja köögiviljad ning kondiitritooted) pakkimiseks, asendatakse järk-järgult kandekottidega, mis on valmistatud ümbertöödeldud paberist, või biolagunevate ja kompostitavate väga õhukeste plastkandekottidega. Liikmesriigid asendavad 50 % kottidest hiljemalt … (*9) ja 100 % … (*10) . [ME 33] Erandina artiklist 18 võivad need meetmed hõlmata riiklike vähendamiseesmärkide kehtestamist, liikmesriigid kasutada muid majanduslikke vahendeid ning turustuspiiranguid ja säilitada või kehtestada turustuspiirangud . Sellised meetmed ei tohi siiski kujutada endast meelevaldse diskrimineerimise vahendit ega varjatud piirangut liikmesriikidevahelisele kaubandusele . [ME 34] Liikmesriigid esitavad komisjonile koos artikli 17 kohase aruandega teabe kõnealuste meetmete mõju kohta pakendijäätmete üldisele tekkele. 1b. Jaemüüjad lubavad tarbijatel tagasi lükata ja jätta müügikohta mis tahes pakendi, mida nad peavad üleliigseks, eelkõige kandekoti. Jaemüüjad tagavad, et sellised pakendid võetakse kas korduskasutusse või ringlusse. [ME 35] 1c. Komisjon ja liikmesriigid edendavad vähemalt esimese aasta jooksul pärast käesoleva direktiivi jõustumist laiemale üldsusele mõeldud teavitus- ja teadvustamiskampaaniaid tavaliste plastkandekottide liigse kasutuse keskkonnakahjulike mõjude kohta. [ME 36] 1d. Liikmesriigid tagavad, et meetmed õhukeste plastkandekottide tarbimise vähendamiseks ei too kaasa pakendijäätmete tekke üldist suurenemist.“ [ME 38] (*5) Kaks aastat pärast käesoleva direktiivi jõustumist. " (*6) Kolm aastat pärast käesoleva direktiivi jõustumist. " (*7) Viis aastat pärast käesoleva direktiivi jõustumist. " (*8) Kaks aastat pärast käesoleva direktiivi jõustumist. " (*9) Kolm aastat pärast käesoleva direktiivi jõustumist. " (*10) Viis aastat pärast käesoleva direktiivi jõustumist. "